CELEX: 32008D0689
Language: lt
Date: 1217548800000
Title: 2008/689/EB: 2008 m. rugpjūčio 1 d. Komisijos sprendimas, kuriuo iš dalies keičiamas Europos Parlamento ir Tarybos direktyvos 2000/53/EB dėl eksploatuoti netinkamų transporto priemonių II priedas (pranešta dokumentu Nr. C(2008) 4017) (Tekstas svarbus EEE)

23.8.2008   
            
            
               LT
            
            
               Europos Sąjungos oficialusis leidinys
            
            
               L 225/10
            
         
      KOMISIJOS SPRENDIMAS
   
   2008 m. rugpjūčio 1 d.
   kuriuo iš dalies keičiamas Europos Parlamento ir Tarybos direktyvos 2000/53/EB dėl eksploatuoti netinkamų transporto priemonių II priedas
   (pranešta dokumentu Nr. C(2008) 4017)
   (Tekstas svarbus EEE)
   (2008/689/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2000 m. rugsėjo 18 d. Europos Parlamento ir Tarybos direktyvą 2000/53/EB dėl eksploatuoti netinkamų transporto priemonių (1), ypač į jos 4 straipsnio 2 dalies b punktą,
   kadangi:
   
               (1)
            
            
               Direktyvos 2000/53/EB 4 straipsnio 2 dalies a punktu draudžiamas švino, gyvsidabrio, kadmio arba šešiavalenčio chromo naudojimas transporto priemonių medžiagose ir dalyse, teikiamose į rinką nuo 2003 m. liepos 1 d., išskyrus šios direktyvos II priede nurodytais atvejais ir ten pat nurodytomis sąlygomis. Pagal Direktyvos 2000/53/EB 4 straipsnio 2 dalies b punktą Komisija, atsižvelgdama į mokslo ir technikos pažangą, turi reguliariai keisti tos direktyvos II priedą.
            
         
               (2)
            
            
               Direktyvos 2000/53/EB II priede išvardijamos transporto priemonių medžiagos ir dalys, kurioms netaikomas tos direktyvos 4 straipsnio 2 dalies a punkte nurodytas draudimas naudoti sunkiuosius metalus. Tam tikros šių draudimų išimtys baigia galioti tame priede nurodytu metu. Iki minėto draudimo galiojimo pabaigos į rinką išleistų transporto priemonių medžiagose ir dalyse, kurios išvardytos Direktyvos 2000/53/EB II priede, gali būti sunkiųjų metalų.
            
         
               (3)
            
            
               Nereikėtų pratęsti kai kurių Direktyvos 2000/53/EB 4 straipsnio 2 dalies a punkte nurodyto draudimo išimčių galiojimo, nes dėl technikos pažangos jau galima išvengti švino, gyvsidabrio, kadmio arba šešiavalenčio chromo naudojimo tokiems tikslams.
            
         
               (4)
            
            
               Kai kurioms medžiagoms ir dalims, kuriose yra švino, gyvsidabrio, kadmio ir šešiavalenčio chromo, ir toliau neturėtų būti taikomas 4 straipsnio 2 dalies a punkte nurodytas draudimas, kadangi šių pavojingų medžiagų naudojimo tose konkrečiose medžiagose ir dalyse kol kas neįmanoma išvengti. Kai kuriais atvejais reikėtų persvarstyti šių draudimo išimčių galiojimo pabaigos datą, siekiant suteikti pakankamai laiko ateityje pašalinti draudžiamąsias medžiagas.
            
         
               (5)
            
            
               Direktyvos 2000/53/EB II priede su pakeitimais, padarytais 2005 m. birželio 10 d. Komisijos sprendimu 2005/438/EB, iš dalies keičiančiu Europos Parlamento ir Tarybos direktyvos 2000/53/EB dėl eksploatuoti netinkamų transporto priemonių (2) II priedą, pastabų trečioje įtraukoje nurodyta, kad, atsarginėms dalims, pateiktoms į rinką po 2003 m. liepos 1 d., skirtoms iki 2003 m. liepos 1 d. į rinką pateiktoms transporto priemonėms, nėra taikomos Direktyvos 2000/53/EB 4 straipsnio 2 dalies a punkto nuostatos. Taikant šią išimtį, transporto priemones, pateiktas į rinką iki įsigaliojant Direktyvos 2000/53/EB 4 straipsnio 2 dalies a punkte nurodytam sunkiųjų metalų draudimui, leidžiama taisyti naudojant atsargines dalis, tenkinančias tokius pačius kokybės ir saugumo reikalavimus kaip dalys, kurios tose transporto priemonėse buvo sumontuotos iš pradžių.
            
         
               (6)
            
            
               Transporto priemonių, pateiktų į rinką po 2003 m. liepos 1 d., bet iki Direktyvos 2000/53/EB II priede nurodytos konkrečios išimties galiojimo pabaigos, atsarginėms dalims nėra taikoma pastabų trečia įtrauka. Todėl tų transporto priemonių atsarginėse dalyse neturėtų būti sunkiųjų metalų, net jeigu jomis keičiamos dalys, kuriose sunkiųjų metalų buvo.
            
         
               (7)
            
            
               Tam tikrais atvejais transporto priemones techniškai įmanoma pataisyti naudojant tik originalias dalis, nes kitaip reikėtų pakeisti visų transporto priemonės mazgų erdvines ir funkcines ypatybes. Kadangi tokių atsarginių dalių neįmanoma įmontuoti transporto priemonėse, kurių gamyklinėse dalyse yra sunkiųjų metalų, tokios transporto priemonės negali būti taisomos ir jas gali tekti sunaikinti pirma laiko. Todėl II priedą reikėtų atitinkamai iš dalies pakeisti. Šis sprendimas turėtų būti taikomas tik nedaugeliui transporto priemonių, jų medžiagų bei dalių ir tik ribotą laiką.
            
         
               (8)
            
            
               Kadangi svarbiausia yra vartotojų saugumas, o pakartotinis produkto naudojimas, atnaujinimas ir jo eksploatacijos laiko pratęsimas yra naudingi aplinkai, reikia sudaryti sąlygas įsigyti atsarginių dalių transporto priemonėms, pateiktoms į rinką nuo 2003 m. liepos 1 d. iki minėtos išimties galiojimo pabaigos, taisyti. Todėl švino, gyvsidabrio, kadmio arba šešiavalenčio chromo naudojimas tokių transporto priemonių remontui skirtų atsarginių dalių medžiagose ir dalyse turėtų būti toleruojamas.
            
         
               (9)
            
            
               Reikėtų suderinti išimčių nuostatas su kitomis atliekų tvarkymo srities aplinkosaugos direktyvomis, kuriose numatytos panašios išimtys.
            
         
               (10)
            
            
               Todėl Direktyvą 2000/53/EB reikėtų atitinkamai iš dalies pakeisti.
            
         
               (11)
            
            
               Šiame sprendime numatytos priemonės atitinka 2006 m. balandžio 5 d. Europos Parlamento ir Tarybos direktyvos 2006/12/EB dėl atliekų (3) 18 straipsnio 1 dalimi įsteigto komiteto nuomonę,
            
         NUSPRENDĖ:
   1 straipsnis
   Direktyvos 2000/53/EB II priedas keičiamas prie šio sprendimo pridėtu priedu.
   2 straipsnis
   Šis sprendimas įsigalioja trečią dieną nuo jo paskelbimo Europos Sąjungos oficialiajame leidinyje.
   3 straipsnis
   Šis sprendimas skirtas valstybės narėms.
   
      Priimta Briuselyje, 2008 m. rugpjūčio 1 d.
      
         
            Komisijos vardu
         
         Stavros DIMAS
         
         
            Komisijos narys
         
      
   
   
      (1)  OL L 269, 2000 10 21, p. 34. Direktyva su paskutiniais pakeitimais, padarytais Direktyva 2008/33/EB (OL L 81, 2008 3 20, p. 62).
   
      (2)  OL L 152, 2005 6 15, p. 19.
   
      (3)  OL L 114, 2006 4 27, p. 9.
   
      PRIEDAS
      
         
            „II PRIEDAS
            Medžiagos ir dalys, kurioms netaikomas 4 straipsnio 2 dalies a punktas
            
                        Medžiagos ir dalys
                     
                     
                        Draudimo išimties taikymo sritis ir laikotarpis
                     
                     
                        Ženklinamos arba parengiamos identifikuoti, kaip nurodyta 4 straipsnio 2 dalies b punkto iv papunktyje
                     
                  
                        Švinas, kaip legiravimo elementas
                     
                  
                        
                                    1.
                                 
                                 
                                    Apdirbti skirtas plienas ir cinkuotas plienas, kuriame švinas sudaro ne daugiau kaip 0,35 % masės
                                 
                              
                     
                         
                     
                     
                         
                     
                  
                        2 straipsnio a punktas. Apdirbti skirtas aliuminis, kuriame švinas sudaro ne daugiau kaip 2 % masės
                     
                     
                        Atsarginėms dalims, skirtoms į rinką iki 2005 m. liepos 1 d. pateiktoms transporto priemonėms
                     
                     
                         
                     
                  
                        2 straipsnio b punktas. Apdirbti skirtas aliuminis, kuriame švinas sudaro ne daugiau kaip 1,5 % masės
                     
                     
                        Atsarginėms dalims, skirtoms į rinką iki 2008 m. liepos 1 d. pateiktoms transporto priemonėms
                     
                     
                         
                     
                  
                        2 straipsnio c punktas. Apdirbti skirtas aliuminis, kuriame švinas sudaro ne daugiau kaip 0,4 % masės
                     
                     
                         
                     
                     
                         
                     
                  
                        
                                    3.
                                 
                                 
                                    Vario lydinys, kuriame švinas sudaro ne daugiau kaip 4 % masės
                                 
                              
                     
                         
                     
                     
                         
                     
                  
                        4 straipsnio a punktas. Guolių korpusai bei įvorės
                     
                     
                        Atsarginėms dalims, skirtoms į rinką iki 2008 m. liepos 1 d. pateiktoms transporto priemonėms
                     
                     
                         
                     
                  
                        4 straipsnio b punktas. Variklių, pavarų ir oro kondicionavimo kompresorių guolių korpusai bei įvorės
                     
                     
                        2011 m. liepos 1 d. ir vėliau atsarginėms dalims, skirtoms į rinką iki 2011 m. liepos 1 d. pateiktoms transporto priemonėms
                     
                     
                         
                     
                  
                        Dalyse esantis švinas ir švino junginiai
                     
                  
                        
                                    5.
                                 
                                 
                                    Akumuliatoriai
                                 
                              
                     
                         
                     
                     
                        X
                     
                  
                        
                                    6.
                                 
                                 
                                    Vibraciniai amortizatoriai
                                 
                              
                     
                         
                     
                     
                        X
                     
                  
                        7 straipsnio a punktas. Stabdžių vamzdelių, kuro vamzdelių, oro ventiliacijos vamzdelių, važiuoklės elastomerų ir (arba) metalinių dalių, ir variklio tvirtinimo dalių vulkanizavimo medžiagos ir stabilizatoriai
                     
                     
                        Atsarginėms dalims, skirtoms į rinką iki 2005 m. liepos 1 d. pateiktoms transporto priemonėms
                     
                     
                         
                     
                  
                        7 straipsnio b punktas. Stabdžių vamzdelių, kuro vamzdelių, oro ventiliacijos vamzdelių, važiuoklės elastomerų ir (arba) metalinių dalių, ir variklio tvirtinimo dalių vulkanizavimo medžiagos ir stabilizatoriai, kuriuose švinas sudaro ne daugiau kaip 0,5 % masės
                     
                     
                        Atsarginėms dalims, skirtoms į rinką iki 2006 m. liepos 1 d. pateiktoms transporto priemonėms
                     
                     
                         
                     
                  
                        7 straipsnio c punktas. Jėgos pavarų elastomerų rišikliai, kuriuose švinas sudaro ne daugiau kaip 0,5 % masės
                     
                     
                        2009 m. liepos 1 d.
                     
                     
                         
                     
                  
                        8 straipsnio a punktas. Lydmetalis elektroninių schemų plokštėse ir kitose elektros sistemose, išskyrus ant stiklo
                     
                     
                        Transporto priemonėms, kurių tipas patvirtintas iki 2010 m. gruodžio 31 d. ir toms transporto priemonėms skirtoms atsarginėms dalims (peržiūrėtina 2009 m.)
                     
                     
                        X (1)
                        
                     
                  
                        8 straipsnio b punktas. Lydmetalis elektros sistemose ant stiklo
                     
                     
                        Transporto priemonėms, kurių tipas patvirtintas iki 2010 m. gruodžio 31 d. ir toms transporto priemonėms skirtoms atsarginėms dalims (peržiūrėtina 2009 m.)
                     
                     
                        X (1)
                        
                     
                  
                        
                                    9.
                                 
                                 
                                    Vožtuvų lizdai
                                 
                              
                     
                        Atsarginėms dalims, skirtoms iki 2003 m. liepos 1 d. sukurtų variklių tipams
                     
                     
                         
                     
                  
                        
                                    10.
                                 
                                 
                                    Elektrinės dalys, kuriose švino yra stikle ar keramikos matricos mišinyje, išskyrus lempučių stiklą ir uždegimo žvakių glazūrą
                                 
                              
                     
                         
                     
                     
                        X (2)
                        
                        (dalims, išskyrus variklių pjezoelementus)
                     
                  
                        
                                    11.
                                 
                                 
                                    Pirotechniniai įjungikliai
                                 
                              
                     
                        Transporto priemonėms, kurių tipas patvirtintas iki 2006 m. liepos 1 d., ir toms transporto priemonėms skirtoms atsarginėms dalims
                     
                     
                         
                     
                  
                        Šešiavalentis chromas
                     
                  
                        12 straipsnio a punktas. Korozijai atspari danga
                     
                     
                        Atsarginėms dalims, skirtoms į rinką iki 2007 m. liepos 1 d. pateiktoms transporto priemonėms
                     
                     
                         
                     
                  
                        12 straipsnio b punktas. Važiuoklės varžtų ir veržlių korozijai atsparios dangos
                     
                     
                        Atsarginėms dalims, skirtoms į rinką iki 2008 m. liepos 1 d. pateiktoms transporto priemonėms
                     
                     
                         
                     
                  
                        
                                    13.
                                 
                                 
                                    Gyvenamosiose priekabose įrengti absorbciniai šaldytuvai
                                 
                              
                     
                         
                     
                     
                        X
                     
                  
                        Gyvsidabris
                     
                  
                        14 straipsnio a punktas. Dujošvytės lempos, naudojamos priekiniams žibintams
                     
                     
                        Transporto priemonėms, kurių tipas patvirtintas iki 2012 m. liepos 1 d., ir toms transporto priemonėms skirtoms atsarginėms dalims
                     
                     
                        X
                     
                  
                        14 straipsnio b punktas. Liuminescencinės lempos, naudojamos prietaisų skydeliuose
                     
                     
                        Transporto priemonėms, kurių tipas patvirtintas iki 2012 m. liepos 1 d., ir toms transporto priemonėms skirtoms atsarginėms dalims
                     
                     
                        X
                     
                  
                        Kadmis
                     
                  
                        
                                    15.
                                 
                                 
                                    Elektrinių transporto priemonių akumuliatoriai
                                 
                              
                     
                        2008 m. gruodžio 31 d. ir vėliau atsarginėms dalims, skirtoms į rinką iki 2008 m. gruodžio 31 d. pateiktoms transporto priemonėms
                     
                     
                         
                     
                  Pastabos
            Leidžiama, kad homogeninėje medžiagoje didžiausia švino, šešiavalenčio chromo ir gyvsidabrio koncentracija sudarytų mažiau nei 0,1 % masės, o kadmio – mažiau kaip 0,01 % masės,
            pakartotinai naudoti transporto priemonių, kurios buvo pateiktos į rinką iki draudimo išimties galiojimo laikotarpio pabaigos, dalis leidžiama be apribojimų, kadangi joms netaikomos 4 straipsnio 2 dalies a punkto nuostatos,
            atsarginėms dalims, pateiktoms į rinką po 2003 m. liepos 1 d., skirtoms iki 2003 m. liepos 1 d. į rinką pateiktoms transporto priemonėms, nėra taikomos 4 straipsnio 2 dalies a punkto nuostatos (3).
         
      
      
         (1)  Išmontuoti, jei pagal 10 įrašą viršijama vidutinė 60 g vienai transporto priemonei riba. Taikant šią nuostatą, neatsižvelgiama į elektroninius prietaisus, kurie nebuvo gamintojo sumontuoti gamybos metu.
      
         (2)  Išmontuoti, jei pagal 8 įrašą viršijama vidutinė 60 g vienai transporto priemonei riba. Taikant šią nuostatą, neatsižvelgiama į elektroninius prietaisus, kurie nebuvo gamintojo sumontuoti gamybos metu.
      
         (3)  Ši nuostata netaikoma ratų balansavimo svareliams, elektrinių motorų angliniams šliaužikliams ir stabdžių antdėklams.“